
Comisia pentru buget, finanţe şi bănci 
Bucureşti,  25.01.2017

Nr. 4c-2/663
Comisia pentru cultură, arte, mijloace de informare în masă
Bucureşti,    
Nr. 4c-10/235
PLx.415/2016
BIROUL PERMANENT 

AL

CAMEREI DEPUTAȚILOR
Vă înaintăm, alăturat, raportul comun asupra proiectului de Lege privind aprobarea Ordonanței de urgență a  Guvernului nr.  19/2016 pentru completarea Ordonanţei de urgenţă a Guvernului nr.10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural național mobil clasat în categoria tezaurul patrimoniului cultural național mobil, trimis cu adresa nr. PLx.415/2016  din 10 aprilie 2016 Comisiei pentru buget, finanţe şi bănci şi Comisiei pentru cultură, arte, mijloace de informare în masă, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Leonardo BADEA
	PREŞEDINTE,

Gigel – Sorinel ŞTIRBU

Comisia pentru buget, finanţe şi bănci 
Bucureşti,  25.01.2017

Nr. 4c-2/663
Comisia pentru cultură, arte, mijloace de informare în masă

Bucureşti,    
Nr. 4c-10/235
RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.19/2016 pentru completarea Ordonanţei de urgenţă a Guvernului nr.10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural 
național mobil clasat în categoria tezaurul patrimoniului cultural național mobil
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanțe și bănci şi Comisia pentru cultură, arte, mijloace de informare în masă au fost sesizate spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.19/2016 pentru completarea Ordonanţei de urgenţă a Guvernului nr.10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural național mobil clasat în categoria tezaurul patrimoniului cultural național mobil, trimis cu adresa nr. PLx.415/2016 din 10 octombrie 2016.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat tacit conform art. 115 alineatului (5) teza a III-a din Constituția României, republicată  proiectul de lege în şedinţa din 4 octombrie 2016.

La întocmirea raportului s-a avut în vedere avizul favorabil al Comisiei juridice, de disciplină şi imunităţi şi avizul favorabil al Consiliului Legislativ.
Proiectul de lege supus dezbaterii are ca obiect de reglementare completarea Ordonanţei de urgenţă a Guvernului nr.10/2016 cu prevederi care să permită şi alte pârghii de strângere a donaţiilor (parteneriate cu ONG, utilizarea colectării prin serviciile de mesagerie scurtă – SMS, donaţii on-line etc.), precum şi prin diferitele colaborări cu persoanele juridice din sectorul privat care sunt în măsură să acorde sprijin în campania de strângere de fonduri.
În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci  şi Comisia pentru cultură, arte, mijloace de informare în masă şi-au desfăşurat lucrările în şedinţe separate.

Membrii Comisiei pentru cultură, arte, mijloace de informare în masă au examinat proiectul de lege în şedinţa din 17 ianuarie 2017, iar cei ai Comisiei pentru buget, finanţe şi bănci în ziua de 25 ianuarie 2017.  
La lucrările Comisiei pentru cultură, arte, mijloace de informare în masă au fost prezenţi 10 deputaţi, din totalul de 15 membri ai Comisiei, iar la lucrările Comisiei pentru buget, finanţe şi bănci şi-au înregistrat prezenţa 17 deputaţi din totalul de 25 de membri.
La dezbaterile celor două Comisii au participat, în calitate de invitaţi, din partea Ministerului Culturii şi Identităţii Naţionale domnul Alexandru Oprean – secretar de stat şi domnul Adrian Ristea – consilier al ministrului, iar din partea Ministerului Finanțelor Publice domnul Attila Gyorgy – secretar de stat.
În urma examinării proiectului de Lege privind aprobarea Ordonanţei de urgenţă a Guvernului nr.19/2016 pentru completarea Ordonanţei de urgenţă a Guvernului nr.10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural național mobil clasat în categoria tezaurul patrimoniului cultural național mobil şi a opiniilor exprimate, deputaţii celor două Comisii au hotărât, cu majoritate de voturi, să supună Plenului Camerei Deputaţilor un raport de adoptare a Legii privind respingerea Ordonanţei de urgenţă a Guvernului nr.19/2016 pentru completarea Ordonanţei de urgenţă a Guvernului nr.10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural național mobil clasat în categoria tezaurul patrimoniului cultural național mobil, cu amendamentele admise prezentate în anexă.

În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Leonardo BADEA
	PREŞEDINTE,

Gigel – Sorinel ŞTIRBU

	SECRETAR,

Marilen – Gabriel PIRTEA
	SECRETAR,

Nicolae Miroslav PETREȚCHI


Şef serviciu

Giorgiana Ene

Consilieri parlamentari
Vasilica Popa
Cristina Dan

Dan Kalber
ANEXĂ

Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	Titlul legii

LEGE

pentru aprobarea Ordonanței de urgență a  Guvernului nr.  19/2016 pentru completarea Ordonanței de urgență a  Guvernului nr.  10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil
	LEGE

pentru respingerea Ordonanței de urgență a  Guvernului nr.  19/2016 pentru completarea Ordonanței de urgență a  Guvernului nr.  10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil
	

	2.
	Articol unic.- Se aprobă Ordonanța de urgență a  Guvernului nr.  19/2016 pentru completarea Ordonanța de urgență a  Guvernului nr.  10 din 30 martie 2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil, publicată în Monitorul Oficial al României, Partea I, nr. 407 din 30 mai 2016.
	Articol unic. - Se respinge Ordonanța de urgență a  Guvernului nr.  19/2016 pentru completarea Ordonanța de urgență a  Guvernului nr.  10 din 30 martie 2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil, publicată în Monitorul Oficial al României, Partea I, nr. 407 din 30 mai 2016.
	Având în vedere eșecul campaniei organizate pentru colectarea de fonduri în vederea achiziționării lucrării de sculptură Cumințenia pământului, operă a marelui sculptor Constantin Brâncuși, conținutul Ordonanței de urgență nr. 19/2016 şi cel al Ordonanței de urgență a  Guvernului nr.  10/2016 nu mai sunt de actualitate și, așa cum a subliniat reprezentantul Ministerului Culturii și Identității Naționale, actuala conducere a ministerului nu-și poate asuma susținerea acestor ordonanțe de urgență.

